DOICIMÉAD INMHEÁNACH OIBRE DE CHUID AN CHOIMISIÚIN

ACHOIMHRE FEIDHMIÚCHÁIN AR AN MEASÚNÚ TIONCHAIR

a ghabhann leis an doiciméad

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 715/2007 agus Rialachán Uimh. 595/2009 maidir le hastaíochtaí truailleán ó fheithiclí bóthair a laghdú

1. AN FHADHB A SHAINIÚ

1.1. Comhthéacs beartais

Leis na caighdeáin astaíochta Eorpach choiteanna atá sainithe i sraith Treoracha AE, leagtar síos íoschéim íonachta le haghaidh astaíochtaí sceite tocsaineacha ó na feithiclí saothair éadroim agus ó na feithiclí tromshaothair uile a dhíoltar san AE. Ceaptar na caighdeáin Euro de réir cur chuige ar dhá leibhéal, rud a chiallaíonn go bhfuil na gnéithe bunriachtanacha le fáil i bpríomh-ionstraim a aontaítear tríd an ngnáthnós imeachta reachtach, ach is trí reachtaíocht tharmligthe nó cur chun feidhme a dhéantar na gnéithe neamh-bhunriachtanacha teicniúla a rialú. Is iad siúd a leanas an dá ionstraim chomhfhreagracha:

– Rialachán (CE) 715/2007

– Rialachán (CE) 595/2009

1.2. Fadhbanna sainithe

Laistigh den chomhthéacs foriomlán i ndáil le truailliú an aeir, téamh domhanda agus simpliú rialála, aithníodh sé réimse sonracha a mbaineann fadhbanna leo ina gcuireann cliseadh ar an margadh nó cliseadh rialála bac ar na dúshláin uileghabhálacha:

(1) Ní bhaintear tairbhe as an acmhainneacht ídiú breosla a laghdú trí iompraíocht thíosach tiomána a chur chun cinn.

Ní bhaintear tairbhe as an acmhainneacht ídiú breosla a laghdú trí iompraíocht thíosach tiomána a chur chun cinn. Tá an cúnamh teicniúil le haghaidh na tiomána éiceolaíche dírithe ar mhéadair a thaispeánann an méid breosla a úsáidtear (FCM) agus ar tháscairí athraithe giair (GSI). Tá GSInna éigeantach cheana féin i gcás ghluaisteán paisinéirí den chatagóir M1 atá feistithe le giarbhosca láimhe. I gcontrárthacht leis sin, níl aon cheanglas dlí ann chun mótarfheithicil, de chatagóir ar bith a fheistiú le FCM faoi láthair. Léirítear i staidéir[1]gur féidir tairbhe níos fearr a bhaint as acmhainneacht na tiomána éiceolaíche agus FCM agus GCI á n‑úsáid ag an am céanna.

(2) Tá an baol ann go ndéanfaidh réim na dteorann astaíochta amóinia (NH3) feithiclí gáis nádúrtha tromshaothair a dhíbirt as an margadh.

Tá teorainn luacha ar amóinia (NH3) leagtha síos sa reachtaíocht Euro VI[2] maidir le hastaíochtaí le haghaidh feithiclí tromshaothair uile is cuma cén cineál innill atá ann agus atá ina cheangal ón 31/12/2012. Bhí an teorainn seo ceaptha, i bprionsabal, baol an sciorrtha amóinia (is é sin an iomarca amóinia a bheith in úsáid i gcórais rialaithe astaíochtaí) a mhaolú i bhfeithiclí tromshaothair a bhfuil innill díosail iontu. Ós normálta an rud é go bhfoirmítear méid beag NH3 sa phróiseas dócháin innill a bhaineann le hinnill peitril agus le hinnill gáis nádúrtha nach dteastaíonn córais atá bunaithe ar amóinia uathu, cuireann an teorainn sin feithiclí sa chuid fíorbheag seo den mhargadh feithiclí tromshaothair faoi mhíbhuntáiste mór. Is dealraitheach go ndéanfaidh sé sin costais feithiclí, amhail busanna ina n‑úsáidtear gás nádúrtha comhbhrúite mar bhreosla, a mhéadú go suntasach, rud as a dtiocfadh go gcuirfí feithiclí díosail a dhéanann níos mó truaillithe ina n‑ionad.

(3) Le huasteorainn maise Rialachán Euro 6 maidir le feithiclí saothair éadroim éilítear dhá chineálcheadú le haghaidh ardán feithicle áirithe.

Faoi láthair, tá teorainn maise thagartha ann lena ndeimhnítear cibé acu a chaithfear nó nach gcaithfear feithiclí a fhormheas i dtaobh a gcuid astaíochtaí i gcomhréir le reachtaíocht tromshaothair nó reachtaíocht saothair éadroim, mar sin, d'fhéadfadh malairtí difriúla d'fheithiclí den chineál céanna a bheith faoi réir reachtaíochta éagsúla. Dá bhrí sin caithfear deimhniúchán astaíochta dúbalta a dhéanamh don fheithicil chéanna, rud a éilíonn go ndéanfaí an tástáil faoi dhó. Leis sin, cruthaítear costais mhóra don mhonaróir gan buntáistí soiléire ar bith a bhaint amach don chomhshaol.

(4) Ní dhearnadh teorainneacha astaíochta ag teocht íseal Euro 6 maidir le feithiclí saothair éadroim a choigeartú de réir an dul chun cinn theicniúil.

Déantar astaíochtaí ó fheithiclí saothair éadroim a laghdú trí chórais iarchóireála nó trí thomhais ar an inneall inmheánach Níl na teorainneacha Euro 5 atá anois ann le haghaidh hidreacarbóin (HC) agus na haonocsaíde carbóin (CO) ag teacht leis an dul chun cinn teicniúil atá déanta le blianta beaga anuas. Ina theannta sin, níor sainíodh teorainneacha astaíochta NOx ar bith ag teocht íseal go fóill.

(5) Le rialachán astaíochta Euro 6 maidir le feithiclí éadroma, sonraítear teorainn luacha d'astaíochtaí iomlána le haghaidh ocsaídí nítrigine (NOx) ach ní shonraítear teorainn luacha ar leith le haghaidh dé-ocsaíde nítrigine (NO2)

Is iad ocsaíd nítrigine (NO) agus dé-ocsaíd nítrigine (NO2) na hocsaídí nítrigine (NOx) a scaoileann mótarfheithiclí. Meastar go bhfuil fadhbanna faoi leith ag baint le hastaíochtaí díreacha NO2 toisc gur leosan an tionchar sláinte is suntasaí ar cheantracha lárchathracha. Le go gcinnteofar nach dtiocfaidh méadú ar astaíochtaí díreacha NO2 de thoradh teicneolaíochtaí nua-aimseartha rialaithe astaíochta, tá foráil déanta maidir le teorainneacha sainiúla astaíochta NO2 le haghaidh feithiclí tromshaothair sa reachtaíocht Euro VI, ach ní shonraítear leis an rialachán reatha Euro 6 maidir le hastaíochtaí ó fheithiclí saothair éadroim ach teorainn luacha le haghaidh astaíochtaí iomlána ocsaídí nítrigine NOx .

(6) Cruthaítear deacrachtaí do mhonaróirí feithiclí gáis nádúrtha chomhbhrúite le teorainneacha astaíochta Euro 6 le haghaidh lánhidreacarbóin (THC) maidir le feithiclí saothair éadroim agus feithiclí tromshaothair.

Áirítear astaíochtaí meatáin agus neamh-mheatáin leis na teorainneacha astaíochta Euro le haghaidh THC maidir le feithiclí saothair éadroim. Is é an phríomhchúis go n‑áirítear meatán ann gur gás láidir ceaptha teasa is ea é. Bheadh sé níos oiriúnaí áfach, meatán a chur leis na hastaíochtaí coibhéis CO2 ó fheithicil ar leith agus astaíochtaí meatáin a 'dhírialú' agus an cineálcheadú á dhéanamh.. Chuideodh sé sin le feithiclí gáis nádúrtha dul isteach sa mhargadh. Cruthaítear deacrachtaí le cuimsiú meatáin d'fheithiclí gáis nádúrtha maidir le luachanna le haghaidh teorainneacha THC a chomhlíonadh, cé gur ísle an méid astaíochtaí gás ceaptha teasa foriomlána don fhad a thaistealaítear a scaoileann feithiclí den sórt sin.

1.3. Cé na daoine a ndéanfar difear dóibh, cén chaoi a dhéanfar difear dóibh agus cén difear a dhéanfar?

Leis na fadhbanna atá luaite thuas, déantar difear do réimse grúpaí éagsúla,

– Téann drochcháilíocht aeir i bhfeidhm ar mhuintir an Aontais Eorpaigh toisc na héifeachtaí géara agus ainsealacha atá aici ar an tsláinte[3].

– Téann athruithe maidir le praghsanna ar fheithiclí nua i bhfeidhm ar dhaoine a cheannaíonn mótarfheithiclí. D'fhéadfaidís brábús a dheanamh as bharainneacht méadaithe ar bhreosla áfach.

– Téann srianta astaíochta níos déine lena n‑éilítear go bhforbrófar teicneolaíochtaí nua i bhfeidhm ar mhonaróirí mótarfheithiclí. D'fhéadfadh simpliú agus athbhreithniú féidearthach maidir le teorainneacha astaíochta NH3 agus THC a bheith chun tairbhe na monaróirí. Ní cheaptar go mbeidh mórán difir idir an tionchar a bheidh ar mhonaróirí tríú tíortha agus an tionchar a bheidh ar monaróirí intíre;

– D'fhéadfadh difear a bheith ann do sholáthraithe comhpháirteanna mar gheall ar bhorradh éilimh ar chomhpháirteanna ar leith. Is iondúil go mbíonn fiontair bheaga agus mheánmhéide (FBManna) ag tús shlabhra an tsoláthair le haghaidh mótarfheithiclí agus ceaptar gur bheag an tionchar a bheidh orthu.

2. Anailís na coimhdeachta

I gcomhréir le reachtaíocht eile, maidir le cineál-cheadú mótarfheithiclí, tá an gníomh atá faoi chaibidil bunaithe ar Airteagal 114 den CFAE lena gcinnteofar oibriú an mhargaidh inmheánaigh. Ós rud é go mbaineann an tionscnamh atá faoi chaibidil le leasuithe a rinneadh ar an reachtaíocht AE cheana is é an tAE amháin a fhéadann gníomhú go héifeachtach mar gheal air seo. Tá gníomhaíocht an Aontais Eorpaigh riachtanach chomh maith le go seachnófar go dtiocfaidh bacainní chun cinn ar an margadh aonair agus mar gheall ar an nádúr trasnáisiúnta a bhaineann le truailliú aeir agus le hathrú aeráide.

3. Cuspóirí

Is iad seo a leanas na cuspóirí ginearálta beartais:

– Dea-fheidhmiú an mhargaidh inmheánaigh a áirithiú; agus

– Ardleibhéal cosanta comhshaoil agus cosanta sláinte a sholáthar san Aontas Eorpach.

– Chun cur le cuspóirí uailmhianacha an Aontais Eorpaigh maidir le laghdú Gáis Cheaptha Teasa.

Is iad seo a leanas a chuspóirí sonracha:

– go mbeidh reachtaíocht maidir le hastaíochtaí agus ceanglais maidir le cineálcheadú ann a bheadh ag teacht leis an ascnamh teicniúil agus lena rachfaí i ngleic le teipeanna rialála a sainaithníodh; agus

– go mbainfear leas as an acmhainneacht chun simpliú a dhéanamh sa chreat dlíthiúil; agus

– go gcuirfear feabhas ar éifeachtúlacht patrún tiomána le go bhféadfar astaíochtaí truailleán aeir agus astaíochtaí Gáis Cheaptha Teasa a laghdú.

Is iad seo a leanas a chuspóirí oibríochtúla:

– go gcinnteofar go mbeidh mótarfheithiclí nua feistithe le córais a chuidíonn leis an tiománaí stíl tiomána éicéifeachtúil a fhorbairt i gcás nach leor an leas a bhaintear as chaomhnú breosla;

– go gcinnteofar nach gcuirfidh na teorainneacha NH3 a comhaontaíodh maidir le feithiclí tromshaothair uile bac ar ghlacadh feithiclí adhainte deimhní ar leith sa mhargadh;

– go rachfaí i ngleic leis an gá atá ann tástáil astaíochta a dhéanamh faoi dhó, rud atá costasach, agus ar an dóigh sin is féidir deireadh a chur le costas comhlíonta nach gá;

– go gcuirfear ar chumas an Choimisiúin teorainneacha nuashonraithe maidir le hastaíochta ag teocht íseal a bheartú trí bhíthin ghníomh tarmligthe má mheastar gur gá sin agus go mbíonn bonn cirt leis de réir bhonn na fianaise;

– go gcuirfear ar chumas an Choimisiúin teorainn NO2 ar leith le haghaidh feithiclí saothair éadroim a bheartú trí bhíthin ghníomh tarmligthe má mheastar gur gá sin agus go mbíonn bonn cirt leis de réir bhonn na fianaise;

– go gcuirfear ar chumas an Choimisiúin dírialú astaíochtaí meatáin a bheartú trí bhíthin gnímh tharmligthe má mheastar gur gá sin agus go mbíonn bonn cirt leis de réir bhonn na fianaise, agus ar choinníoll go n‑áireofar meatán mar astaíochtaí coibhéis CO2 faoin Rialachán maidir le CO2 ó mhótarfheithiclí.

4. Roghanna beartais

I gcomhréir leis na fadhbanna a sainaithníodh i Roinn 1.2, cuirtear roghanna beartais nithiúla maidir le dul i ngleic leis an chéad trí réimse fadhbanna i láthair thíos:

(7) Ní bhaintear tairbhe as an acmhainneacht ídiú breosla a laghdú trí iompraíocht thíosach tiomána a chur chun cinn.

Rogha 1: Gan athruithe ar bith a dhéanamh ar an staid reatha

Rogha 2:: Méadair éigeantach a thaispeánann an méid breosla a úsáidtear le haghaidh feithiclí saothair éadroim uile agus suiteáil éigeantach táscairí athraithe giair a shíneadh ó ghluaisteáin phaisinéirí amháin go dtí feithiclí saothair éadroim uile

Rogha 3: FCM éigeantach a thabhairt isteach i gcomhair feithiclí saothair éadroim agus feithiclí tromshaothair suiteáil éigeantach táscairí athraithe giair a shíneadh ó ghluaisteáin phaisinéirí amháin go dtí feithiclí saothair éadroim agus feithiclí tromshaothair uile

(8) Tá an baol ann go ndéanfaidh réim na dteorainneacha astaíochta amóinia (NH3) feithiclí gáis nádúrtha tromshaothair a dhíbirt as an margadh

Rogha 1: Gan athruithe ar bith a dheanamh ar an staid reatha

Rogha 2: Réimse teorainneacha Euro VI le haghaidh NH3 a athrú chun nach mbeidh feidhm acu ach maidir le feithiclí tromshaothair le hinnill adhainte comhbhrú

(9) Le huasteorainn maise an Rialacháin Euro 6 maidir le feithiclí saothair éadroim éilítear dhá chineálcheadú le haghaidh ardán feithicle áirithe.

Rogha 1: Gan athruithe ar bith a dheanamh ar an staid reatha

Rogha 2: Deireadh a chur le huasteorainn maise Rialachán Euro 6 maidir le feithiclí saothair éadroim chun críocha astaíochta

Maidir leis na fadhbanna 4-6 ar leith a luaitear thuas, is iad na roghanna atá ann ná gan athruithe ar bith a dhéanamh don stad reatha nó sainorduithe le haghaidh gníomhartha tarmligthe a thabhairt isteach do na Rialachán cineálcheadaithe ábhartha.

5. MEASÚNÚ TIONCHAR

5.1. Cur chuige

Tá anailís á dhéanamh ar na roghanna beartas ar shlí iomchuí agus béim á cur ar ghnéithe eacnamaíocha (éifeachtaí ar thionscal agus ar thomhaltóirí) agus ar ghnéithe comhshaoil (astaíochtaí gáis cheaptha teasa agus truailleáin). De bharr ord íseal méadaíochta na n‑éifeachtaí a d'fhéadfaí a bheith ann don fhostaíocht, is teoranta an raon feidhme atá ann chun cainníochtú fóinteach a dhéanamh maidir leis an tionchar sóisialta.

Ós rud é go bhfuil sé d'aidhm ag na roghanna rialála a shainaithnítear i réimsí faidhbe 4, 5 agus 6 sainordú a thabhairt don Choimisiún le go bhféadfaí reachtaíocht maidir le hastaíochtaí a leasú nó a fhorlíonadh, ní sholáthraítear measúnú tionchar ar bith le haghaidh na roghanna sin. Mar sin, tá sé d'aidhm ag an tuarascáil seo measúnú iomchuí a sholáthar faoi na tionchair a bheidh ag na roghanna beartais a cumadh le gur féidir dul i ngleic le réimsí faidhbe 1, 2 agus 3.

5.2. Measúnú

(10) Ní bhaintear tairbhe as an acmhainneacht ídiú breosla a laghdú trí iompraíocht thíosach tiomána a chur chun cinn.

ROGHANNA || Eacnamaíoch || SÓISIALTA || COMHSHAOL

Rogha 1: || Ní mheastar go mbeidh aon tionchar breise eacnamaíoch ann. || Ní mheastar go mbeidh aon tionchar ar an bhfostaíocht. || Dá má rud é go raibh córais theicniúla a chuidíonn leis an tiománaí stíl tiomána éicéifeachtúil a ghlacadh in easnamh go leanúnach ó chodanna den fhlít feithiclí, bheadh sé de thoradh air sin nach dtapófaí deis chun astaíochtaí truailleán agus gáis cheaptha teasa a laghdú.

Rogha 2: || Meastar go mbeidh costais mheasartha bhreise idir 0 agus 10 EUR in aghaidh na feithicle le haghaidh FCM agus idir 0 agus 15 EUR le haghaidh GSI[4] || Ní mheastar go mbeidh aon tionchar ar an bhfostaíocht. || Meastar go laghdófar astaíochtaí CO2. Baineann na laghduithe sin go díreach le hídiú laghdaithe breosla, agus meastar go coimeádach gur laghdú 1% bheidh i gceist don ghnáththiománaí.

Rogha 3: || Níl meastacháin bheachta ar chostais ann maidir le feithiclí tromshaothair a fheistiú le FCM agus le GSI. Is dóigh go mbeidh na costais le haghaidh FCManna amhail i gcás feithiclí saothair éadroim. Meastar go mbeidh ardú suntasach costas i gceist le haghaidh GSInna. || De bharr ord íseal méadaíochta an mhéadaithe chostais, ní mheastar go mbeidh tionchar ar bith ar an bhfostaíocht. || De bharr roinnt ceisteanna a bhaineann le feithiclí tromshaothair, meastar gur teoranta an tionchar dearfach breise don chomhshaol a bheidh ag rogha 3 os cionn rogha 2.

Ba cheart a mheabhrú i bhfianaise an chostais ísil chun feithiclí saothair éadroim a fheistiú le FCManna agus le GSInna go mbeidh luach an infheistithe sin le fáil ar ais go luath.

Cé go bhféadfaí a bheith ag súil, i bprionsabal, le héifeachtaí dearfacha maidir le bheith ag tiomáint ar bhealach éiceolaíoch agus mar sin go bhféadfaí a bheith ag súil le laghduithe astaíochta CO2 nuair a fheistítear feithiclí tromshaothair agus feithiclí saothair éadroim le le FCManna agus GSInna, is dóigh go mbeadh na buntáistí breise de thoradh feithiclí tromshaothair a áireamh ann imeallach.

(11) Tá an baol ann go ndéanfaidh réim na dteorainneacha astaíochta amóinia (NH3) feithiclí gáis nádúrtha tromshaothair a dhíbirt as an margadh

ROGHANNA || Eacnamaíoch || SÓISIALTA || COMHSHAOL

Rogha 1: || Is é EUR 48 milliún in aghaidh na bliana an costas ábhartha breise a mheastar a bheadh ann agus meastar go mbeadh idir EUR 60 agus 80 milliún i gceist le haghaidh costas breise tionscadail. || Léiríonn ord méadaíochta an mhéadaithe chostais go laghdófaí acmhainneacht mhargaidh na bhfeithiclí sin go trom. Rachadh sé sin i bhfeidhm go díréireach ar fhiontair speisialaithe bheaga agus mheánmhéide a sholáthraíonn comhpháirteanna. || Ní bheadh laghdú suntasach i gceist maidir le hastaíochtaí NH3. Is dóigh go mbeadh ardú i gceist le hastaíochtaí ábhair chaithnínigh, NOx agus CO2 de thoradh na hacmhainneachta laghdaithe ag busanna gáis nádúrtha sa mhargadh.

Rogha 2: || Meastar go mbeidh tionchar dearfach ann do monaróirí agus d'oibreoirí feithiclí tromshaothair gáis nádúrtha, toisc go seachnófaí costais bhreise thionscadail agus ábhair a mheastar a bheith idir EUR 108 agus 128 in aghaidh na bliana. || Meastar go mbeidh tionchar neodrach nó tionchar cuíosach dearfach ar an bhfostaíocht. D'fhéadfadh cruthú teoranta post a bheith ann maidir le monarú feithiclí tromshaothair gáis nádúrtha. Sheachnófaí na héifeachtaí diúltacha a d’fhéadfadh a bheith ann don fhostaíocht faoin mbunlíne. || Ní bheadh méadú suntasach i gceist leis na hastaíochtaí breise NH3. Meastar go mbeadh tionchar dearfach ar an gcomhshaol maidir le hastaíochtaí NOx agus CO2 .

(12) Le huasteorainn maise Rialachán Euro 6 maidir le feithiclí saothair éadroim éilítear dhá chineálcheadú le haghaidh ardán feithicle áirithe.

ROGHANNA || Eacnamaíoch || SÓISIALTA || COMHSHAOL

Rogha 1: || Is deachair na costais bhreise forbartha a mheas ach meastar go mbeidh roinnt milliún euro i gceist i gcomhréir le calabrú. Is teoranta na costais riaracháin le haghaidh dhá mhodh cineálcheadaithe (thart ar 100,000 EUR ar gach cineálcheadú) || Ní mheastar go mbeidh aon tionchar ar an bhfostaíocht. || Ní mheastar go mbeidh aon tionchar comhshaol ann.

Rogha 2: || Roghanna breise agus an cineálcheadú á dhéanamh, rud a dhéanfadh an t‑ualach rialála a laghdú, go háirithe maidir le hardáin áirithe feithiclí a bhfuil feithiclí ann atá os cionn agus thíos faoin teorainn maise thagartha idir fheithiclí saothair éadroim agus fheithiclí tromshaothair. || Ní mheastar go mbeidh aon tionchar comhshaol ann. Ba chóir go mbeadh laghdú costas ann mar thoradh air sin a d'fhéadfadh praghsanna níos ísle a bheith ann do cheannaitheoirí dá bharr. || Ní mheastar go mbeidh aon tionchar diúltach don chomhshaol ann.

I bhfianaise na réimsí éagsúla saincheiste a chumhdaítear sa mheasúnú tionchair seo, níl aon sineirgíochtaí nó aon chomhbhabhtálacha ann idir na roghanna a ndearnadh staidéar orthu sna réimsí éagsúla. Is ionann mar sin an éifeacht charnach a bheadh acu thar na roghanna agus suim na gcodanna.

6. COMPARÁID IDIR NA ROGHANNA

Nuair a chuirtear na roghanna beartais maidir leis na trí réimsí faidhbe ar a ndearnadh measúnú tionchair mionsonraithe orthu, is léir an méid seo a leanas:

COMPARÁID IDIR NA ROGHANNA maidir le fadhb 1 Ní bhaintear tairbhe as an acmhainneacht ídiú breosla a laghdú trí iompraíocht thíosach tiomána a chur chun cinn.

ROGHANNA || Éifeachtacht || Éifeachtúlacht || COMHLEANÚNACHAS

Rogha 1: Gan athruithe ar bith a dheanamh ar an staid reatha || NaN N.B || N.B. N.B || N.B. N.B

Rogha 2: Méadair éigeantach a thaispeánann an méid breosla a úsáidtear le haghaidh feithiclí saothair éadroim uile agus suiteáil éigeantach táscairí athraithe giair a shíneadh ó ghluaisteáin phaisinéirí amháin go dtí feithiclí saothair éadroim uile || ARD ARD || MEÁNACH MEÁNACH || ARD ARD

Rogha 3: FCM éigeantach a thabhairt isteach i gcomhair feithiclí saothair éadroim agus feithiclí tromshaothair suiteáil éigeantach táscairí athraithe giair a shíneadh ó ghluaisteáin phaisinéirí amháin go dtí feithiclí saothair éadroim agus feithiclí tromshaothair uile || ARD. ARD || ÍSEAL ÍSEAL || MEÁNACH MEÁNACH

Tagann rogha 2 chun cinn mar rogha na tosaíochta ón gcomparáid seo, toisc gurb é an bealach is éifeachtaí le dul i ngleic leis an bhfadhb. Ní dóigh go mbeadh na tionchair dhearfacha ar an gcomhshaol a bhaineann le rogha 3 níos airde go suntasach ná rogha 2. Cé go mbeidh roinnt buntáistí breise teoranta don chomhshaol ag rogha 3 os cionn rogha 2 ní dóigh go mbeidh siad sin i gcomhréir leis na costais. Da bhrí sin, ag an gcéim ag a bhfuiltear faoi láthair, is cosúil gur deacair feistiú riachtanach GSInna nó FCManna i gcomhair feithiclí tromshaothair a chosaint.

COMPARÁID IDIR NA ROGHANNA maidir le fadhb 2 Tá an baol ann go ndéanfaidh réim na dteorann astaíochta amóinia (NH3) feithiclí gáis nádúrtha tromshaothair a dhíbirt as an margadh.

ROGHANNA || Éifeachtacht || Éifeachtúlacht || COMHLEANÚNACHAS

Rogha 1: Gan athruithe ar bith a dheanamh ar an staid reatha || 0 0 || 0 0 || 0 0

Rogha 2: Réim feidhme na teorainneacha Euro VI maidir le NH3 chun go mbeidh feidhm acu ar fheithiclí tromshaothair a bhfuil inneall adhainte comhbhrú (díosal) iontu amháin. || ARD ARD || ARD ARD || ARDARD ARD

Is soiléir go bhfuil rogha 2 níos fearr ná an bunlíne, toisc go réitítear an fhadhb leis gan costais ar bith a chruthú. Is ard an comhchuibheas atá ann le spriocanna beartais AE de bhrí go meastar gur dearfach na tionchair shóisialta agus chomhshaoil a bheadh ann tríd is tríd.

COMPARÁID IDIR NA ROGHANNA maidir le fadhb 3 Le huasteorainn maise an Rialachán Euro 6 maidir le feithiclí saothair éadroim éilítear dhá chineálcheadú le haghaidh ardán feithicle áirithe.

ROGHANNA || Éifeachtacht || Éifeachtúlacht || COMHLEANÚNACHAS

Rogha 1: Gan athruithe ar bith a dheanamh don staid reatha || 0 0 || 0 0 || 00 0

Rogha 2: deireadh a chur le huasteorainn maise Rialachán Euro 6 maidir le feithiclí saothair éadroim chun críocha astaíochta || ARD ARD || ARD ARD || ARD ARD

Is soiléir go bhfuil rogha 2 níos fearr ná an bunlíne, toisc go réitítear an fhadhb leis gan costais ar bith a chruthú. Ní mheastar go mbeidh aon tionchar diúltach don chomhshaol ann.

7. Faireachán agus Meastóireacht

D'fhéadfaí meastóireacht chomhpháirteach ar na bearta a leagtar síos sa mheasúnú tionchair seo agus measúnú iar-iniúchta iarmharta a dhéanamh go fónta cúig bhliain tar éis dó theacht i bhfeidhm. Tá meicníochtaí tuairiscithe ann cheana féin chun faireachán a dhéanamh ar cháilíocht an aeir chomhthimpeallaigh agus ar chomhlíonadh spriocanna cáilíochta aeir an Chomhphobail ag na Ballstáit. Leis na meicníochtaí tuairiscithe sin, gintear sonraí lena n‑éascaítear faireachán ar astaíochtaí truailleán.

Déantar comhlíonadh riachtanais an AE ag mótarfheithiclí a sheiceáil ag na húdaráis náisiúnta cineálcheadaithe le linn an phróiseas ceadaithe le haghaidh cineálacha nua feithiclí. Mar sin, leis na meicníochtaí tuairiscithe atá ann cheana féin, cuirtear ar chumas an Choimisiúin faireachán a dhéanamh ar na héifeachtaí a bheidh ag reachtaíocht bheartaithe go pointe áirithe.

[1] TNO 2010, Effects of a gear-shift indicator and a fuel economy meter on fuel consumption (TNO 2010, Na héifeachtaí atá ag táscairí athraithe giair agus ag méadair a thaispeánann an méid breosla a úsáidtear, ar ídiú breosla).

[2] Rialachán (CE) 595/2009

[3] WHO 2004, Health aspects of air pollution (EDS 2004 Gnéithe sláinte den truailliú aeir).

[4] TNO 2010, Effects of a gear-shift indicator and a fuel economy meter on fuel consumption (TNO 2010, Na héifeachtaí atá ag táscairí athraithe giair agus ag méadair a thaispeánann an méid breosla a úsáidtear, ar ídiú breosla).